**S.C. CRISBO COMPANY S.R.L.**

──────────────────────────────────────────────────────────

**Şos. Arcu nr.64, Iaşi, ROMANIA Nr.inr.J22/757/1995;C.F. RO 7954166**

Proiect nr. **154/2019**

|  |
| --- |
| Conducătorul autorităţii competente pentru protecţia mediului, . . . . . . . . . . (semnătura şi ştampila) |
| Responsabil reglementări, . . . . . . . . . .  | Responsabil biodiversitate, . . . . . . . . . .  |
| Întocmit . . . . . . . . . . | Întocmit . . . . . . . . . . |

**MEMORIU DE PREZENTARE**

**conform Anexa 5E la Legea 292/2018**

**„MODERNIZAREA SISTEMULUI DE ILUMINAT**

**PUBLIC STRADAL IN COMUNA JURILOVCA,**

**JUDETUL TULCEA”**

**I. Denumirea proiectului:**

„MODERNIZAREA SISTEMULUI DE ILUMINAT PUBLIC STRADAL IN COMUNA JURILOVCA,

JUDETUL TULCEA”

**II. Titular:**

- numele: Comuna Jurilovca, judeţul Tulcea

- adresa poştală: Primăria Comunei Jurilovca, str. 1 Mai, nr.2, localitatea Jurilovca, judet Tulcea, C.P. 827115;

-Număr de telefon : 0240563797, Fax: 0240563799;

- Adresa e-mail: primariajurilovca@yahoo.com

- numele persoanelor de contact: primar ION EUGEN

- responsabil pentru protecţia mediului: ION EUGEN

**III. Descrierea caracteristicilor fizice ale întregului proiect:**

1. **un rezumat al proiectului**

În acest proiect se urmareste înlocuirea și relocarea aparatelor de iluminat existente cu aparate noi, bazate pe tehnologie LED, extindere liniilor electrice aeriene și subterane pe porțiuni, modernizarea punctelor existente și adăugarea unora noi, integrate într-un sistem de telegestiune.

Utilizarea aparatelor de iluminat cu LED conduce la reducerea cheltuielilor de întreținere, deoarece nu mai este necesara înlocuirea periodică a sursei de lumină, singurele intervenții necesare fiind pentru curățarea periodică a părții optice (care trebuia făcută și în cazul aparatelor clasice) și eventualele intervenții la sistemul de alimentare cu energie electrică.

Solutiile adoptate prin actualul proiect prevad urmatoarele elemente ce trebuie indeplinite:

* relocarea aparatelor de iluminat LED achizitionate recent, pe anumite străzi ale localității pentru obținerea unui iluminat uniform și de calitate.
* înlocuirea corpurilor de iluminat existente cu aparate de iluminat cu LED confectionate din materiale ecologice (aluminiu) si care la sfarsitul duratei de viata se pot recicla;

Aparatele de iluminat cu LED utilizate sunt astfel proiectate încât limitează, prin solutia constructivă a părții optice, poluarea luminoasă, iar în cazul unui defect de rețea ce poate produce aprinderea acestuia, materialele utilizate nu întrețin arderea;

- extinderea circuitelor de iluminat existente, pe porțiuni, utilizând stâlpii de beton existenți, prevăzuți numai cu rețea aeriană pentru alimentarea consumatorilor casnici.

- extinderea sistemului de iluminat pentru zonele în care nu există, prin pozarea de rețele subterane LES 0,4kV, utilizând cabluri armate, introduse în tub de protecție și montarea de stâlpi de iluminat noi, OL-Zn pe fundații de beton;

- montarea unor corpuri de iluminat cu LED la care alimentarea cu energie electrică se va realiza prin intermediul energiei regenerabile – sistem de panouri fotovoltaice;

- înlocuirea tablourilor electrice din cele 7 puncte de aprindere iluminat public și montarea a 2 puncte noi;

- realizarea prizelor de pământ noi pentru punctele de aprindere nou proiectate și pentru anumite capete de circuite cu lungimi mai mari.

- Lucrările de modernizare a rețelei de iluminat public se vor executa pe următoarele zone:

**Extindere linii electrice aeriene (LEA):**

S-au propus extinderi aeriene la capetele de circuit, pe porțiuni mici de străzi din toate cele trei sate aflate în componența comunei, însumând aproximativ 2100m

**1. Sat Jurilovca**

- Str. Vișina - 22m;

- Str. Codrului - 32m;

- Str. Zorilor - 30m;

- Str. Vânătorilor (2 porțiuni) - 70m;

- Str. Dumbravei - 75m.

- Str. Portului - 250m.

**2. Sat Sălcioara**

- Str. Nordului - 45m;

- Str. Zorilor - 40m;

- Str. Eternității - 85m;

- Str. Berzei - 70m;

- Str. Bălții - 35m;

- Str. Îngustă - 35m;

- Str. Cornului (3 porțiuni) - 115m;

- Str. Frasinului - 40m;

- Str. Orizontului - 15m;

- Str. Fierarului - 50m;

- Str. DJ222, stradă laterală - 50m;

- Str. Plopului - 55m;

**3. Sat Vișina**

- Str. Bujorului - 45m;

- Str. Morii (2 porțiuni) - 470m;

- Str. Fara Nume 6 - 100m;

- Str. Liliacului - 35m;

- Str. Câmpului - 40m.

- Str. Școlii - 30m;

- Str. Căminului - 35m;

- Str. Zorilor - 40m;

- Str. Orizontului - 30m;

- Str. Bălții - 85m;

- Str. Nufărului (2 porțiuni) - 55m;

- Str. Papurii - 50m;

- Str. Podului - 30m.

S-au propus extinderi subterane la capetele de circuit, pe porțiuni mici de străzi din toate cele trei sate aflate în componența comunei, însumând aproximativ 3300m

**1. Sat Jurilovca**

- Str. Codrului - 140m;

- Str. Istria - 160m;

- Str. Viilor - 270m;

- Str. Păcii - 80m;

- Str. Dumbravei - 80m;

- Str. Vânătorilor - 40m;

- Str. Razem - 210m;

**2. Sat Sălcioara**

- Str. Zorilor - 160m;

- Str. Spicului - 140m;

- Str. Berzei - 110m;

- Str. Bălții - 35m;

- Str. Îngustă - 190m;

- Str. Ederei - 40m;

- Str. Razim - 160m;

- Str. Orizontului (2 porțiuni) - 165m;

- Str. Fierarului - 125m;

- Str. Pescarușului - 130m;

- Str. Sudului - 160m;

**3. Sat Vișina**

- Str. Fagului - 200m;

- Str. Codrului - 120m;

- Str. Narciselor - 170m;

- Str. Lutăriei - 110m;

- Str. Câmpului - 250m.

- Str. Bălții - 140m;

- Str. Papurii - 70m;

Sumarizat:

* Nr. de aparate existente relocate: 276 (buc);
* Nr. de aparate noi montate: 779 (buc);
* Nr. total de corpuri de iluminat instalate în tot sistemul: 1322
* Nr. de stâlpi noi: 81 (buc);
* Nr. sisteme de iluminat cu alimentare hibridă (fotovoltaic + rețea): 3 (buc);
* Lungime extindere si relocare reţea LES: 3,3 km;
* Lungime extindere si relocare reţea LEA: 2,1 km;
* Nr. total puncte de aprindere: 9 (buc);
1. **justificarea necesităţii proiectului;**

Prin implementarea proiectului se dorește creșterea eficienței iluminatului public din punct de vedere al scăderii costurilor de consum energetic, întreținere și mentenanță.

Analiza este făcută luând în calcul parametrii tehnici și funcționali, rentabilitatea, eficiența sistemului de iluminat public, asigurarea unui nivel de iluminat conform normativelor în vigoare, coroborat cu optimizarea consumului de energie electrică.

Ca urmare a efectuării studiului de fezabilitate s-a stabilit soluția optimă în ceea ce privește eficientizarea, reabilitarea și modernizarea iluminatului public stradal din Comuna Jurilovca, jud.Tulcea prin lucrări de înlocuire a aparatelor de iluminat existente, extindere a sistemului de iluminat, precum și de amplasare de aparate de iluminat alimentate din sisteme de panouri fotovoltaice.

Se are în vedere și creșterea gradului de securitate a cetățenilor din cadrul comunității și, deasemenea, creșterea gradului de siguranță a circulației rutiere și pietonale.

1. **valoarea investiţiei** ce presupune modernizarea rețelei de iluminat stradal din Comuna Jurilovca, satele Jurilovca și Sălcioara și Vișina este: **2.377.684,77 lei, inclusiv TVA**
2. **perioada de implementare propusă:**

Durata de realizare a investiției este de 24 de luni (înainte și după semnarea contractului de finanțare), din care 6 de luni pentru executarea efectivă a lucrărilor.

1. **planşe reprezentând** **limitele amplasamentului** proiectului, inclusiv orice suprafaţă de teren solicitată pentru a fi folosită temporar (planuri de situaţie şi amplasamente);

1.Plan încadrare în zonă – comuna Jurilovca - planșa nr. IE01;

2.Plan încadrare în zonă și clasificare drumuri sat Jurilovca - planșa nr. IE02;

3.Plan încadrare în zonă și clasificare drumuri sat Sălcioara - planșa nr. IE03;

4.Plan încadrare în zonă și clasificare drumuri sat Vișina - planșa nr. IE04;

5.Plan amplasare instalații electrice 1/2 – sat Jurilovca - planșa nr. IE05;

6.Plan amplasare instalații electrice 2/2 – sat Jurilovca - planșa nr. IE06;

7.Plan amplasare instalații electrice 1/2 – sat Sălcioara - planșa nr. IE07;

8.Plan amplasare instalații electrice 2/2 – sat Sălcioara - planșa nr. IE08;

9.Plan amplasare instalații electrice – sat Vișina - planșa nr. IE09;

**f) o descriere a caracteristicilor fizice ale întregului proiect, formele fizice ale proiectului (planuri, clădiri, alte structuri, materiale de construcţie şi altele).**

Se prezintă elementele specifice caracteristice proiectului propus:

*- profilul şi capacităţile de producţie*: nu este cazul, obiectul de investiții propus nu va genera activități de producție;

*- descrierea instalaţiei şi a fluxurilor tehnologice existente pe amplasament (după caz)*: sistemul de iluminat public stradal existent se prezinta astfel:

* reţele şi echipamente învechite, ineficiente şi cu un grad înaintat de uzură;
* consum de energie electrică nejustificat de mari faţă de eficienţa luminoasă;
* costuri de întreţinere / menținere în general mari, generate de starea proastă a sistemului;
* nu acoperă activitatea nocturnă a unor importante segmente de populaţie, generând stări de disconfort general;
* distribuţia în teritoriu a punctelor luminoase este inechitabilă şi neeficientă, astfel încât, în timp ce în unele zone iluminatul lipseşte sau este precar, în altele există o densitate prea mare;
* distribuţia luminii este neconformă cu standardele în vigoare şi crează dificultăţi participanţilor la trafic (disconfort, percepţie târzie şi incorectă a obstacolelor, orbire, lipsă de fluenţă în trafic, efectul de zebră, de grotă, etc);

***-*** *descrierea proceselor de producţie ale proiectului propus, în funcţie de specificul investiţiei*, produse şi subproduse obţinute, mărimea, capacitatea: pe amplasament nu vor avea loc activități de producție. În perioada de construcție și montaj, toate materialele și echipamentele necesare se vor aduce de la producători autorizați.

***-*** *materiile prime, energia şi combustibilii utilizaţi, cu modul de asigurare a acestora*: în perioada execuției se vor utiliza combustibili fosili (motorină) pentru alimentarea utilajelor active pe santier. Procurarea carburantilor se va face de la stații autorizate de distribuție;

*- racordarea la reţelele utilitare existente în zonă*: întregul proiect se bazează pe structura sistemului de iluminat public existent, deja racordat la rețeaua de distribuție a furnizorului local de energie electrică. Toate intervențiile în sistem se vor efectua numai cu acordul și sub îndrumarea acestuia.

*- descrierea lucrărilor de refacere a amplasamentului în zona afectată de execuţia investiţiei*: zonele afectate de lucrările necesare implementării proiectului sunt suprafețe situate în imediata apropiere a drumurilor publice din intravilanul localității și sunt proprietate publica. Singurele zone afectate pot fi spațiile verzi în care se vor executa săpături pentru fundațiile stâlpilor de iluminat, pozarea traseelor subterane de cabluri electrice și a prizelor de pământ. După efectuarea lucrărilor, constructorul va avea în vedere aducerea la cotă a terenurilor afectate. Surplusul de pământ rezultat în urma săpăturilor se va putea distribui în zonele din afara localității, acesta nefiind considerat un deșeu;

*- căi noi de acces sau schimbări ale celor existente:* investiția propusă nu aduce modificări la căile de comunicații și nu necesită realizarea unora noi;

*-**resursele naturale folosite în construcţie şi funcţionare:* în perioada de implementare se vor utiliza nisip, pietriț, apă iar, în timpul funcționării, sistemul de iluminat va fi alimentat din sistemul energetic național cu energie electrică produsă de sisteme care utilizează atât surse convenționale de energie cât și resurse regenerabile;

*- metode folosite în construcţie/demolare*: demontarea și montarea echipamentelor se va realiza manual sau mecanizat cu ajutorul utilajelor manevrate de operator uman. Toate materialele și echipamentele se vor transporta la și de la locul de montaj cu ajutorul camioanelor și a platformelor ridicătoare cu braț, evitându-se, pe cât posibil, depozitarea pe sol a materialelor și deșeurilor rezultate în urma demontărilor.

Toate lucrările efectuate vor fi specifice rețelelor publice de distribuție a energiei electrice.

**-** *planul de execuţie*, cuprinzând faza de construcţie, punerea în funcţiune, exploatare, refacere şi folosire ulterioară: după primirea ordinului de începere a lucrărilor, executantul va începe procedurile de implementare după cum urmează:

1. Preluarea amplasamentului;

2. Încheierea convenției de lucru cu distribuitorul de energie electrică, pentru intervenția în rețelele electrice existente;

3.Realizarea de săpături manuale sau mecanizate pentru traseele subterane de cabluri și pentru fundațiile stâlpilor nou montați.

4. Pozarea cablurilor subterane armate.

5. Montare stâlpi de iluminat din OL-Zn, cu flanșă, H=8m în fundație de beton;

6. Montare consolă de susținere corp de iluminat;

7. Montarea corpurilor de iluminat pe stâlpii noi;

8. Demontarea aparatelor de iluminat vechi stradale existente și depozitarea lor în spații special amenajate în vederea predării lor într-un centru autorizat de colectare a deșeurilor de natură electrică;

9. Demontarea clemelor de legătură vechi;

10. Montarea corpurilor de iluminat pe stâlpii existenți;

11. Pozare fascicule de conductoare torsadate pe stâlpii existenți, pentru extinderea circuitelor de ilumint.

12. Montare priză de pământ nouă din platbandă OL-Zn 40x4mm2 la capetele de circuit, la derivații și la punctele de aprindere noi;

13. Montare electrozi verticali din OL-Zn Ø2 ½”, L=1,5m/buc pentru prizele de pământ noi;

14. Realizarea legăturii electrice la cutiile de conexiuni a cablurilor ACYABY 3X25mm2;

15. Realizarea alimentarii cu energie a corpurilor de iluminat din utilizand cablu CYY-F 3x1.5mmp;

16. Montare puncte de aprindere noi și realizarea conexiunilor;

17. Montarea de coliere de prindere pe stâlpi a consolelor, fixate prin intermediul unor benzi de montaj din inox și agrafe de strângere;

18. Montarea de console de susținere a aparatelor de iluminat cu LED;

19. Montarea de aparate de iluminat stradal cu LED-uri, eficiente din punct de vedere energetic și luminotehnic (minim 150lm/W), având gradul de protecție de minim IP66, rezistență la impact IK10, pe toți stâlpii existenți pentru iluminat stradal-rutier.

18. Realizarea legaturii electrice în rețeaua existentă de joasă tensiune iluminat public utilizând cleme de derivație tip CDD 15/45 IL;

19. Realizarea alimentării corpurilor de iluminat cu energie din rețelele existente utilizând cablu CYYF 3x1.5mmp;

20. Verificări și măsurători electrice, mecanice și luminotehnice pentru corespondența cu datele din proiectul de execuție.

21. Punere în funcțiune a instalațiilor și echipamentelor nou montate.

22. Readucerea la cotă, igienizarea și refacerea zonelor afectate în timpul execuției.

*- relaţia cu alte proiecte existente sau planificate*: nu este cazul;

*- detalii privind alternativele care au fost luate în considerare:* realizarea lucrarilor de înlocuire a actualelor aparate de iluminat vechi cu aparate de iluminat stradale cu vapori de sodiu de înaltă presiune pe toti stâlpii existenti cu putere de 250W, 125W pentru drumurile principale, respectiv 70W pentru drumurile secundare cu retea LEA 0,4kV – iluminat public existentă, extindere rețea de iluminat acolo unde nu există. Cu toate că soluția ar fi necesitat o investiția inițială mai scăzută, nu îndeplinește toate cerințele impuse de solicitările programului regional de dezvoltare și de către standardele în vigoare.

***-*** *alte activităţi care pot apărea ca urmare a proiectului* (de exemplu, extragerea de agregate, asigurarea unor noi surse de apă, surse sau linii de transport al energiei, creşterea numărului de locuinţe, eliminarea apelor uzate şi a deşeurilor):

Prin implementarea proiectului se va facilita accesul cetățenilor din localitate la rețeaua de transport a energiei electrice. Aceștia vor beneficia de un iluminat stradal conform cu standardele în vigoare iar imaginea localității, din punct de vedere architectural, se va schimba, odată cu înlăturarea elementelor poluante și deteriorate din sistemul local de iluminat public.

Prin utilizarea corpurilor cu LED se obține un iluminat eficient la o putere instalată mult mai mică în raport cu aparatele clasice, astfel, nu este necesară suplimentarea puterii în posturile de transformare din care se alimentează sistemul.

*- alte autorizaţii cerute pentru proiect.*

Prin certificatul de urbanism s-au solicitat avize ale deținătorilor de rețele din zonă și avize de la instituțiile publice abilitate.

**IV. Descrierea lucrărilor de demolare necesare:**

***-*** *planul de execuţie a lucrărilor de demolare, de refacere şi folosire ulterioară a terenului:*

Implementarea proiectului nu implică realizarea unor demolari. Dupa caz, se vor utiliza structurile de montaj existente (stâlpi exstenți), se vor amplasa structuri noi pe terenuri de utilitate publică, libere de sarcini și aflate în intravilanul comunei.

*- descrierea lucrărilor de refacere a amplasamentului:*

Terenul din zonele în care se vor executa săpături va fi adus la cotă iar surplusul de pământ rezultat va fi transportat și nivelat în alte zone, acesta nefiind considerat un reziduu.

*- căi noi de acces sau schimbări ale celor existente, după caz:* nu este cazul;

*- metode folosite în demolare:* nu este necesară efectuarea unor demolări;

*- detalii privind alternativele care au fost luate în considerare:* nu este cazul;

*- alte activităţi care pot apărea ca urmare a demolării (de exemplu, eliminarea deşeurilor).*

În urma demontării corpurilor de iluminat și a consolelor existente vor rezulta deșeuri metalice și de natură electrică. Aceste vor fi predate în centre de colectare autorizate.

**V. Descrierea amplasării proiectului:**

- distanţa faţă de graniţe pentru proiectele care cad sub incidenţa **Convenţiei** privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea **nr. 22/2001**, cu completările ulterioare: Proiectul nu este sub incidenta Conventiei privind evaluarea impactului asupra mediului in context transfrontiera (Legea 22/2001).

**-** localizarea amplasamentului în raport cu patrimoniul cultural potrivit Listei monumentelor istorice, actualizată, aprobată prin Ordinul ministrului culturii şi cultelor **nr. 2.314/2004**, cu modificările ulterioare, şi Repertoriului arheologic naţional prevăzut de Ordonanţa Guvernului **nr. 43/2000** privind protecţia patrimoniului arheologic şi declararea unor situri arheologice ca zone de interes naţional, republicată, cu modificările şi completările ulterioare: In judetul Tulcea există multe situri aflate în Repertoriul arheologic național însă, nu se regăsesc în interiorul amplasamentului sau în vecinătatea acestuia.

**-** hărţi, fotografii ale amplasamentului care pot oferi informaţii privind caracteristicile fizice ale mediului, atât naturale, cât şi artificiale, şi alte informaţii privind:

Folosinţele actuale şi planificate ale terenului atât pe amplasament, cât şi pe zone adiacente acestuia: caracteristicile fizice ale mediului pot fi identificate în partea desenată, planșele IE01-IE04.

Politici de zonare şi de folosire a terenului: Lucrările de montaj se vor desfășura pe toată suprafața intravilanului comunei Jurilovca, terenurile afectate de construcții fac parte din domeniul public, de-a lungul căilor de comunicație rutiere.

Arealele sensibile: amplasarea proiectului este în afara ariilor natural protejate. Din punct de vedere al zonelor rezidentiale, acestea sunt in vecinatatea amplasamentului.

**-** coordonatele geografice ale amplasamentului proiectului, care vor fi prezentate sub formă de vector în format digital cu referinţă geografică, în sistem de proiecţie naţională Stereo 1970;

|  |  |  |
| --- | --- | --- |
| Nr. punct | X | Y |
| Sat Vișina |
| 1 | 803.440 | 369.831 |
| 2 | 804.544 | 369.729 |
| 3 | 804.892 | 368.957 |
| 4 | 803.646 | 368.489 |
| Sat Jurilovca |
| 1 | 805.904 | 370.014 |
| 2 | 807.728 | 370.058 |
| 3 | 807.760 | 369.366 |
| 4 | 805.636 | 368.830 |
| Sat Sălcioara |
| 1 | 806.979 | 374.450 |
| 2 | 808.424 | 374.995 |
| 3 | 808.340 | 373.204 |
| 4 | 807.164 | 373.438 |

- detalii privind orice variantă de amplasament care a fost luată în considerare: alegerea amplasamentului a fost determinata de existent unui drept de utilizare asupra terenului și din necesitatea de iluminare a căilor de circulație de pe teritoriul comunei.

VI. Descrierea tuturor efectelor semnificative posibile asupra mediului ale proiectului, în limita informaţiilor disponibile:

După implementarea proiectului se vor obține efecte benefice asupra mediului înconjurător:

* eliminarea echipamentelor electrice cu efecte nocive (lampi cu vapori de mercur) și înlocuirea acestora cu echipamente confecționate din materiale reciclabile și cu o durată de viață mult mai mare;
* eliminarea componentelor de natură electrică uzate și deteriorate care afectează mediul din punct de vedere estetic;
* reducerea cantității de energie electrică absorbită din sistemul energetic datorită utilizării unor lămpi cu eficiență energetică sporită;
* reducerea cantității de energie electrică absorbită din sistemul energetic datorită utilizării unor lămpi cu alimentare din surse regenerabile (panouri fotovoltaice);
* reducerea nivelului de poluare luminoasa prin adoptarea unor solutii constructive optimizate;
* reducerea poluării prin utilizarea unor materiale care nu întrețin arderea.

**A. Surse de poluanţi şi instalaţii pentru reţinerea, evacuarea şi dispersia poluanţilor în mediu:**

*a) protecţia calităţii apelor*: Procesul tehnologic, specific lucrarilor de canalizare electrica subterana, nu are impact asupra calitatii apei;

b) protecţia aerului:

*- sursele de poluanţi pentru aer, poluanţi, inclusiv surse de mirosuri*: tehnologia specifică execuției rețelelor electrice nu conduce la poluarea aerului decât în măsura în care praful rezultat din spargeri și săpături, reduce întrucâtva calitatea acestuia. Pe tot parcursul derulării lucrărilor se iau măsuri de reducere la maxim a prafului, atât prin udare cât și prin manevrarea cu grijă a utilajelor folosite.

- instalaţiile pentru reţinerea şi dispersia poluanţilor în atmosferă: Instalatiile proiectate nu produc agenți poluanți pentru aer, în timpul exploatării neexistând nici o formă de emisie.

*c) protecţia împotriva zgomotului şi vibraţiilor:*

**-** sursele de zgomot şi de vibraţii: instalațiile proiectate nu produc zgomote sau vibrații.

Utilajele specifice transportului instalațiilor necesare pentru realizarea liniilor electrice nu vor staționa mult în zonă, timpul de staționare fiind doar cel pentru descărcarea materialelor, funcționarea acestora nu dăuneaza zonei. Se va respecta programul de linițte legiferat, între orele 22 și 6.

- amenajările şi dotările pentru protecţia împotriva zgomotului şi vibraţiilor: nu este cazul.

*d) protecţia împotriva radiaţiilor:*

- sursele de radiaţii; Instalațiiile proiectate nu produc radiații poluante pentru mediul înconjurător, oameni și animale.

- amenajările şi dotările pentru protecţia împotriva radiaţiilor: nu este cazul

*e) protecţia solului şi a subsolului:*

- sursele de poluanţi pentru sol, subsol, ape freatice şi de adâncime;

Combustibilul folosit nu se scurge sau depune pe sol și nu deteriorează zona.

- lucrările şi dotările pentru protecţia solului şi a subsolului: nu este cazul.

*f) protecţia ecosistemelor terestre şi acvatice:*

- identificarea arealelor sensibile ce pot fi afectate de proiect: lucrările din prezentul proiect nu au un impact asupra ecosistemului terestru. Ecosistemul acvatic nu există în zona de lucru, deci nu este afectat.

- lucrările, dotările şi măsurile pentru protecţia biodiversităţii, monumentelor naturii şi ariilor protejate: nu este cazul.

*g) protecţia aşezărilor umane şi a altor obiective de interes public:* se vor lua măsuri ca efectele asupra zonelor populate adiacente executării lucrărilor să fie minime.

**-** identificarea obiectivelor de interes public, distanţa faţă de aşezările umane, respectiv faţă de monumente istorice şi de arhitectură, alte zone asupra cărora există instituit un regim de restricţie, zone de interes tradiţional şi altele: Singurele obiective de interes public sunt reprezentate de institutiile publice locale (Primarie, scoli, biserici, etc.) dar cu care nu există interferențe în mod direct. Zonele de lucru afectate de lucrările necesare implementării proiectului vor fi delimitate vizibil. Nu există monumente sau obiective de arhitectură care să necesite protecție specială.

**-** lucrările, dotările şi măsurile pentru protecţia aşezărilor umane şi a obiectivelor protejate şi/sau de interes public: până la finalizarea proiectului, zonele de lucru vor fi împrejmuite iar traficul rutier și pietonal vor fi afectate cât mai puțin posibil.

***h)*** *prevenirea şi gestionarea deşeurilor generate pe amplasament în timpul realizării proiectului/în timpul exploatării, inclusiv eliminarea:*

Ca urmare a lucrărilor ce se vor efectua vor rezulta o serie de deșeuri cum ar fi: cabluri si parti metalice ale consolelor sau pământ. Aceste deșeuri sunt așezate pe măsura producerii lor în imediata apropiere a zonei de lucru, îngrădită cu panouri de protecție, fiind evacuate ritmic spre zone de depozitare cu ajutorul mijloacelor de transport ale executantului care le va preda beneficiarului.

**-** lista deşeurilor (clasificate şi codificate în conformitate cu prevederile legislaţiei europene şi naţionale privind deşeurile), cantităţi de deşeuri generate;

|  |  |  |  |  |  |
| --- | --- | --- | --- | --- | --- |
| **Denumirea desului** | **Starea fizica****(Solid-S, Lichid-L, Semisolid-SS)** | **Codul deseului** | **Sursa** | **Cantitati** | **Management** |
| Pământ și pietre, altele decât cele specificate la 17 05 03 | S | 17 05 04 | Lucrări de excavare | Cantitățile vor depinde de tipul și adâncimea de fundare  | Eliminare in deposit de deseuri inerte |
| Deseuri metalice (fier si otel) | S | 17 04 05  | Lucrari de demontare aparate de iluminat existente | Nu se pot estima la aceasta faza | Valorificare prin unitati specializate |
| Cabluri  | S | 17 04 11 | Lucrari de de record si retele electrice  | Nu se pot estima la aceasta faza | Valorificare prin unitati specializate |
| Ambalaje de hartie si carton | S | 15 01 01 | Ambalaje de la produsele utilizate (corpuri de iluminat, tablouri electrice, etc) | Nu se pot estima la aceasta faza | Valorificare prin unitati specializate |
| Lemn | S | 17 02 01 | Lucrari de construire (cofraje, sprijiniri de maluri, etc.) | Nu se pot estima la aceasta faza | Valorificare prin unitati specializate |
| Ambalaje din plastic | S | 15 01 02 | Ambalaje de la produsele utilizate pentru montaj | Nu se pot estima la aceasta faza | Valorificare prin unitati specializate |
| Deseuri municipale amestecate | S | 20 03 01 | Rezultate din activitatea personala a personalului | Cca. 0.5 – 1mc/zi | Eliminare prin depozitare in deposit de deseuri |
| Deseuri de hartie/carton | S | 20 01 01 | Activitatea personalului career va deserve organizarea de santier | Nu se pot estima la aceasta faza | Valorificare prin unitati specializate |
| Sticla | S | 17 02 02 | Demontarea corpurilor de iluminat | Nu se pot estima la aceasta faza | Valorificare prin unitati specializate |
| Deseuri cu continut de mercur | S | 17 09 01 | Lampi cu cu vapori de mercur demontate din sistemul existent | Nu se pot estima la aceasta faza | Predare la unitati specializate |

- programul de prevenire şi reducere a cantităţilor de deşeuri generate;

Printre măsurile cu caracter general ce trebuie adoptate în vederea asigurării unui management corect al deșeurilor produse în perioada executării lucrărilor de amenajare se numără urmatoarele:

* evacuarea ritmică a deșeurilor din zona de generare în vederea evitării formării de stocuri și creșterii riscului amestecării fracțiilor;
* Alegerea variantelor de reutilizare și reciclare a deșeurilor rezultate ca primă opțiune de gestionare și nu eliminarea acestora la un depozit de deșeuri;
* Se vor respecta prevederile și procedurile H.G. 1061/2008 privind transportul deșeurilor periculoase și nepericuloase pe teritoriul României;
* Se interzice abandonarea deșeurilor și/sau depozitarea acestora în zone neautorizate.

- planul de gestionare a deşeurilor;

Se va institui evidenta gestiunii deseurilor in conformitate cu H.G. 856/2002, evidențiîndu-se cantitățile de deșeuri rezultate cât și modul de gestionare a acestora:

Deșeuri tipice rezultate: deșeuri municipale amestecate, deșeuri de ambaleje (hârtie/carton, plastic, sticlă, metal), deseuri biodegradabile de la activitatea de întreținere spații verzi. Acestea se vor depozita pe categorii, în zone special amenajate, urmând a fi transportate și valorificate sau eliminate după caz, prin firme autorizate. Se va promova colectarea selectivă a deșeurilor.

*i) gospodărirea substanţelor şi preparatelor chimice periculoase:*

- substanţele şi preparatele chimice periculoase utilizate şi/sau produse;

Deșeurile cu un conținut de substanțe chimice periculoase sunt reprezentate de lămpile cu vapori de mercur ce urmează a fi demontate din sistemul de iluminat public existent.

**-** modul de gospodărire a substanţelor şi preparatelor chimice periculoase şi asigurarea condiţiilor de protecţie a factorilor de mediu şi a sănătăţii populaţiei.

Lămpilele cu vapori de mercur vor fi demontate cu atenție, depozitate în containere transportabile și predate unui reciclator autorizat să proceseze acest tip de deșeuri.

**B. Utilizarea resurselor naturale, în special a solului, a terenurilor, a apei şi a biodiversităţii.**

În perioada execuției se vor utiliza resurse naturale de tipul: nisip, sorturi de pietriș și apă ce urmează să intre în componența betonului sau a paturilor de nisip necesare la montajul canalizațiilor de cablu subterane.

**VII. Descrierea aspectelor de mediu susceptibile a fi afectate în mod semnificativ de proiect:**

Ținând cont de tipul de activitate propusă prin proiect, se preconizează ca acest tip de obiectiv nu va avea impact semnificativ asupra calității factorilor de mediu din zonă.

***-*** *impactul asupra populaţiei, sănătăţii umane, biodiversităţii (acordând o atenţie specială speciilor şi habitatelor protejate), conservarea habitatelor naturale, a florei şi a faunei sălbatice, terenurilor, solului, folosinţelor, bunurilor materiale, calităţii şi regimului cantitativ al apei, calităţii aerului, climei (de exemplu, natura şi amploarea emisiilor de gaze cu efect de seră), zgomotelor şi vibraţiilor, peisajului şi mediului vizual, patrimoniului istoric şi cultural şi asupra interacţiunilor dintre aceste elemente. Natura impactului (adică impactul direct, indirect, secundar, cumulativ, pe termen scurt, mediu şi lung, permanent şi temporar, pozitiv şi negativ);*

**Factor de mediu apa**: apa va fi folosită în scop menajer, pentru facilitatile igienico-sanitare.

Niciun curs de apă de suprafață nu va fi afectat de activitățile întreprinse. Nu se prevede prelevarea de apă din sursă subterană sau de suprafață din zona amplasamentului. Lucrările de modernizare și extindere nu prevăd excavări care să conducă la interceptarea pânzei de apă freatică. Nu se vor înregistra efecte asupra hidrologiei zonei și nici nu vor fi afectate în secundar alte activități dependente de aceasta resursă. Probabilitatea apariției unui impact asupra factorului de mediu apă, urmare a implementării proiectului propus este nesemnificativă. Ținând cont de caracteristicile apelor uzate generate în perioada de funcționare (menajere), există premisele necesare ca aceste ape să respecte, la evacuarea în rețeaua de canalizare, indicatorii de calitate impuși de NTPA 002/2005. Astfel, prin implementarea proiectului, în condițiile specificate anterior și ținând cont de caracteristicile zonei de amplasare, nu se estimează înregistrarea unui impact negativ, direct sau indirect, din punct de vedere cantitativ sau calitativ, asupra resurselor de apă la nivel local.

**Factor de mediu aer:** Din punct de vedere al impactului asupra atmosferei, se va înregistra influența asupra calității aerului pe perioada de construcție, ca urmare a traficului generat de utilajele și autovehiculele implicate în lucrări. Acestia vor genera poluanți caracteristici arderii combustibililor în motoare (NOx, SOx, CO, pulberi, metale grele,etc.). Regimul emisiilor acestor poluanți este dependent de nivelul activității zilnice, prezentând o variabilă substanțială de la o zi la alta, de la o fază la alta a procesului de construcție.

Potențialul și riscul de cumulare vor fi determinate de condițiile atmosferice. În cazul proiectului propus, nu se preconizează ca acesta să se constituie, prin natura lui și tipurile de emisii în aer care îi sunt asociate în cele două faze de dezvoltare (implementare și functionare), într-un factor de risc ce poate fi evaluat la o scară atât de redusă și să fie cuantificabil pentru sănătatea populației din zonă. Pe perioada de implementare a proiectului se vor utiliza echipamente și utilaje de generație recentă, prevăzute cu sisteme performante de minimizare și reținere a poluanților în atmosferă. Se impune adaptarea vitezei de rulare a mijloacelor de transport la calitatea suprafeţei de rulare.

**Factor de mediu sol/subsol:** În prezent, impactul direct în zona construită se înregistrează pe termen lung, pe perioada de viață a construcțiilor. Nu se va înregistra impact indirect asupra solului urmare a activităților proiectului. Se va interzice efectuarea de intervenții la mijloacele de transport și echipamente la locul lucrării pentru a evita scăpări accidentale de produs petrolier și se va achizitiona material absorbant. Se va interveni prompt în cazul scurgerilor de produse petroliere, pentru a evita migrarea lor spre alte zone.

 **Factor de mediu biodiversitate:** Din punct de vedere al amplasării proiectului față de ariile naturale cu statut special de conservare, acesta se situeaza in afara zonelor de interes conservativ, cele mai apropiate fiind:

RONPA0777 Capul Doloșman, la cca. 4km est de satul Jurilovca și 4,5 km S-E față de satul Sălcioara, pe suprafața căreia se regăsesc și ruinele cetății Argamum;

RONPA0907 Rezervația Dealul Călugăru – Iancina, la cca. 4 km N-E de satul Sălcioara;

RONPA0776 Complexul Periteașca – Leahova, la cca. 8 km S-E de satul Jurilovca;

Nu s-au identificat căi de manifestare a impactului de orice fel (direct, indirect, cumulat) asupra acestor zone ca urmare a implementării proiectului propus. Zona este antropizată, cu utilizări mixte (rezidențială și prestări servicii). Amplasamentul, pe suprafața neamenajată, se prezintă ca un teren viran, cu vegetație ierboasă (în special plante ruderale). Pe perioada de implementare a proiectului, fiind lucrări limitate în timp și într-o zonă antropizată, nu se prognozează un impact negativ cuantificabil asupra calității biodiversității din zona invecinată. Peisajul în timpul realizării lucrărilor va fi afectat de prezența utilajelor și a echipelor de muncitori, de organizarea de șantier. Se va înregistra un impact vizual negativ pe termen scurt, pe perioada de implementare a proiectului. Impactul va fi cel al unui șantier clasic de construcții si se va menține pe toată durata de implementare. Un efect de modificare a peisajului actual îl va avea realizarea sistemului propus. Prin realizarea obiectivului nu se introduc activități cu caracteristici noi în peisajul natural, ci doar se completează facilitățile rezidențiale din comuna Jurilovca. Din punct de vedere al mărimii impactului se consideră următoarele aspecte: - nu se modifică elemente ale unui cadru natural, ci elemente ale unor zone incluse deja într-o zonă urbană, cu destinație curți-construcții; - nu se schimbă categoria de folosință a terenului; - nu se modifică, în mod esențial valoarea estetică actuală a peisajului existent. Impactul vizual se va înregistra la nivelul locuitorilor din zonă. Efectele vizuale vor varia funcție de numărul și sensibilitatea receptorilor. Nu este însă un tip de folosință care să determine schimbări majore în modul în care receptorii, în special localnicii ce acceseaza zona, percep amplasamentul.

**Mediul social și economic, sănătate umană:** Activitatea propusă va avea efecte benefice asupra caracteristicilor demografice ale populatiei locale. Nu va determina schimbari importante de populație în zonă. Nu sunt preconizate modificări cuantificabile statistic în starea de sănătate a populatiei la nivelul comunei Jurilovca, urmare a proiectului propus. Măsurile propuse pentru protecția calității factorilor de mediu aer, apă, sol vor avea impact pozitiv și asupra conservării sănătății populației. În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzător de lucru cu efecte asupra minimizării timpului necesar pentru implementare.

**VIII. Prevederi pentru monitorizarea mediului**

Pe durata de implementare a proiectului se va avea în vedere raportarea modului de gestionare a deșeurilor. Pe perioada de funcționare nu sunt necesare activități de monitorizare a mediului.

**IX. Legătura cu alte acte normative şi/sau planuri/programe/strategii/documente de planificare:**

1. Justificarea încadrării proiectului, după caz, în prevederile altor acte normative naţionale care transpun legislaţia Uniunii Europene: Directiva 2010/75/UE (IED) a Parlamentului European şi a Consiliului din 24 noiembrie 2010 privind emisiile industriale (prevenirea şi controlul integrat al poluării), Directiva 2012/18/UE a Parlamentului European şi a Consiliului din 4 iulie 2012 privind controlul pericolelor de accidente majore care implică substanţe periculoase, de modificare şi ulterior de abrogare a Directivei 96/82/CE a Consiliului, Directiva 2000/60/CE a Parlamentului European şi a Consiliului din 23 octombrie 2000 de stabilire a unui cadru de politică comunitară în domeniul apei, Directiva-cadru aer 2008/50/CE a Parlamentului European şi a Consiliului din 21 mai 2008 privind calitatea aerului înconjurător şi un aer mai curat pentru Europa, Directiva 2008/98/CE a Parlamentului European şi a Consiliului din 19 noiembrie 2008 privind deşeurile şi de abrogare a anumitor directive, şi altele).

Din punct de vedere al protecției mediului se propune reducerea poluării luminoase și a poluării cu emisii CO2.

Realizarea unui iluminat corespunzător determină, în special, reducerea riscului de accidente rutiere, reducerea numărului de agresiuni contra persoanelor, îmbunătățirea orientării în trafic, îmbunătățirea climatului social și cultural prin creșterea siguranței activităților pe durata nopții.

Totodată, iluminatul corespunzător al trotuarelor reduce substanțial numărul de agresiuni fizice, conducând la creșterea încrederii populației pe timpul nopții. Iluminatul eficient presupune scăderea infracționalității și securitate sporită.

In conditiile socio-economice ale prezentului, filosofia acestei investitii s-a îndreptat către două obiective majore:

* Asigurarea cerintelor unei societati moderne si in dezvoltare;
* Sustenabilitatea investitiei, astfel incat aceasta sa nu depaseasca gradul de suportabilitate financiara a beneficiarului si sa fie relativ usor de intretinut.

In completarea celorlalte servicii asigurate deja locuitorilor din zona studiata, se pune problema iluminatului public.

In mod evident, principiile 4E ale unui serviciu public modern, Economie-Eficienta-Eficacitate-Echitate sunt departe de a fi atinse, in special sub aspectele rezultatelor obtinute si al accesului corect al populatiei la serviciul iluminatului public.

Pentru îmbunătățirea rezultatelor, acest deziderat este susținut de Decizia nr. 406/2009/CE a Parlamentului European și a Consiliului din 23 aprilie 2009 privind efortul statelor membre de a reduce emisiile de gaze cu efect de seră, astfel încât să fie respectate angajamentele Comunităţii Europene de :

* reducerea emisiilor de gaze cu efect de seră până în 2020, privind îndeplinirea obiectivului de reducere a consumului de energie cu 20 % până în 2020;
* implementarea unei foi de parcurs pentru trecerea la o economie competitivă cu emisii scăzute de dioxid de carbon până în 2050, în special prin reducerea emisiilor de gaze cu efect de seră din sectorul energiei şi la atingerea până în 2050 a obiectivului de producere de energie electrică cu emisii zero;
* Reducere cu 20% a consumului de energie primară al UE până în 2020.

Cadrul legislativ ce sta la baza eficienței energetice:

* H.G. nr. 907 / 2016 privind etapele de elaborare și conținutul-cadru al documentațiilor tehnico-economice aferente obiectivelor / proiectelor de investiții finanțate din fonduri publice.
* O.U.G. nr. 98/2016 privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii
* Legea nr. 230/2006 a serviciului de iluminat public
* Legea nr. 51/2006 a serviciilor comunitare de utilitati publice
* Legea nr. 123/2012 a energiei electrice si a gazelor naturale
* Ordin ANRSC nr. 77/2007 privind aprobarea Normelor metodologice de stabilire, ajustare sau modificare a valorii activitatilor serviciului de iluminat public
* O. G. nr. 22/2008 privind privind eficienta energetica si promovarea utilizarii la consumatorii finali a surselor regenerabile de energie
* H.G. nr. 409/2009 pentru aprobarea Normelor metodologice de aplicare a Ordonantei Guvernului nr. 22/2008 privind eficienta energetica si promovarea utilizarii la consumatorii finali a resurselor regenerabile de energie
* H. G. nr. 745/2007 pentru aprobarea Regulamentului privind acordarea licentelor in domeniul serviciilor comunitare de utilitati publice
* Ordin ANRSC nr. 367/2011 privind modificarea tarifelor de acordare si mentinere a licentelor/autorizatiilor si a modelului de licenta/autorizatie eliberate in domeniul serviciilor comunitare de utilitati publice
* Directiva 2012/27/UE a Parlamentului European si a consilului din 25 octombrie 2012 privind eficienţa energetică, de modificare a Directivelor 2009/125/CE şi 2010/30/UE şi de abrogare a
* Directivelor 2004/8/CE şi 2006/32/C
* Ordinul ANRSC nr. 86/2007 pentru aprobarea Regulamentului-cadru al serviciului de iluminat public - publicat in Monitorul Oficial, Partea I, nr. 320, din 14 mai 2007
* Ordinul 5/93 din 20.03.2007 pentru aprobarea Contractului-cadru privind folosirea infrastructurii sistemului de distributiea energiei electrice pentru realizarea serviciului de iluminat public - publicat in Monitorul Oficial, Partea I, nr. 320, din 14 mai 2007
* Ordonanta Guvernului 71/2002 privind organizarea si functionarea serviciilor publice de administrare a domeniului public si privat de interes local - publicata in Monitorul Oficial, Partea I, nr. 648, din 31 august 2002.
* **Directiva 2012/27/UE** a Parlamentului European si a Consiliului din 25 octombrie 2012 privind eficienţa energetică, de modificare a Directivelor 2009/125/CE si 2010/30/UE si de abrogare a Directivelor 2004/8/CE si 2006/32/CE(1).

Eficiența energetică este o cale dintre cele mai puțin costisitoare de reducere a emisiilor de gaze cu efect de seră (GES), de diminuare a sărăciei energetice și de creștere a securității energetice. Ținta UE de eficiență energetică pentru 2020 este de diminuare a consumului de energie primară cu 20% în raport cu nivelul de referință stabilit în 2007. Pentru anul 2030, UE își propune o reducere cumulată cu cel puțin 27% a consumului de energie.

Pentru România, ținta națională o reprezintă reducerea consumului de energie primară cu 19% până în anul 2020 (referința 2014), conform obiectivelor stabilite în legea nr 121/2014.

* **Legea nr. 121/2014** privind eficiența energetică și a cerințelor Directivei 2012/27/UE privind eficiența energetică, corespunzând unei cereri de energie primară, în 2020, de 500 TWh. Conform Legii 121/2014, cu completările și modificările ulterioare, îmbunătățirea eficienței energetice este un obiectiv strategic al politicii energetice naționale, datorită contribuției majore pe care o are la realizarea siguranței alimentării cu energie, dezvoltării durabile și competitivității, la economisirea resurselor energetice primare și la reducerea emisiilor de gaze cu efect de seră.

Cadrul legislativ privind luminatul public:

* **Legea 230/2008** actualizata decembrie 2016, legea iluminatului public, care specifica: „Elaborarea si aprobarea strategiilor locale de dezvoltare a serviciului de iluminat public, a programelor de investitii privind dezvoltarea si modernizarea infrastructurii tehnico-edilitare aferente, a regulamentului propriu al serviciului, a caietului de sarcini, alegerea modalitatii de gestiune, precum si a criteriilor si procedurilor de delegare a gestiunii intra in competenta exclusiva a consiliilor locale, a asociaţiilor de dezvoltare comunitara sau a Consiliului General al Municipiului Bucureşti, dupa caz".
* **Legea nr. 51/2006** a serviciilor comunitare de utilități publice, cu modificările și completările ulterioare.
1. Se va menţiona planul/programul/strategia/documentul de programare/planificare din care face proiectul, cu indicarea actului normativ prin care a fost aprobat.

Achiziția se va realiza în temeiul Legii nr. 98/2016 și a H.G. nr. 395/2016 privind atribuirea contractelor de achiziție publică.

**Strategiile autoritatii administratiei publice locale vor urmari cu prioritate realizarea urmatoarelor obiective:**

* reducerea consumurilor specifice prin utilizarea unor corpuri de iluminat performante, a unor echipamente specializate si prin asigurarea unui iluminat public judicios;
* promovarea investitiilor, in scopul modernizarii sistemelor de iluminat public pentru imbunatatirea calitatii serviciului cat si reducerea facturii la energie electrica consumata prin cresterea eficienţei energetice a sistemelor de iluminat (de exemplu înlocuirea lămpilor existente cu altele noi, mai eficiente, utilizarea sistemelor digitale de control, a senzorilor de mişcare pentru sistemele de iluminat, etc).

**X. Lucrări necesare organizării de şantier:**

***-*** *descrierea lucrărilor necesare organizării de şantier;*

Corpurile de iluminat și stălpii sunt elemente prefabricate și nu sunt necesare prelucrări mecanice sau de altă natură la fața locului.

Întrucât, lucrările se vor realiza de către firme autorizate de A.N.R.E. iar lucrările necesită organizare de santier și care este responsabilitatea executantului. Primăria nu este nevoită să implice resurse umane sau materiale după semnarea contractului de execuție.

La execuția lucrărilor de extidere a iluminatului public, propuse prin prezenta documentație este necesară ocuparea de noi suprafețe de teren. Toate lucrările de extindere se vor realiza pe terenuri aflate în administrarea domeniului public.

Pentru suprafețele de teren ocupate, în vederea desfășurării lucrărilor, ce aparțin domeniului public și privat al localităților, ocuparea definitivă sau temporară se va reglementa cu acte autentice și se va prezenta la obținerea autorizației de construire.

Lucrările se vor executa în totalitate pe domeniul public al comunei, în conformitate cu prevederile ordonanței nr 43/1997 privind regimul juridic al drumurilor, republicată în 1998, modificată și completată cu HG 540/2000 și ordin 827/2003.

- localizarea organizării de şantier;

O suprafață ocupată temporar este necesară pentru organizarea de șantier a executantului lucrării.

În scopul realizării obiectivului proiectat se va amenaja organizarea de santier în cadrul terenului deținut de beneficiar. Semnalizarea punctului de lucru se va executa conform normelor în vigoare. Tronsoanele deschise spre executare vor fi iluminate şi semnalizate corespunzator. Zona OS va fi împrejmuită temporar cu panouri. Platforma OS va fi pietruită. În cadrul OS se vor amplasa două containere C1 si C2 pentru birouri și vestiare, două toalete ecologice, o cabină de paza. Se vor amenaja două zone, una pentru depozitarea materialelor de construcții și una pentru depozitarea temporară a deșeurilor. Se va amenaja și o zona pentru parcare auto și parcare utilaje. După finalizarea lucrărilor de construire, amplasamentul organizării de șantier va fi eliberat de toate materialele și îi va fi redat rolul inițial.

Aceasta va fi o zonă delimitată de traficul rutier, pe domeniul public și se va găsi în imediata apropiere a străzilor supuse modernizării sistemului de iluminat public, pentru a avea un acces facil la încărcarea și descărcarea resurselor.

*- descrierea impactului asupra mediului a lucrărilor organizării de şantier:* ocuparea temporară a unei suprafețe de teren cu materialele necesare ar putea avea impact asupra solului. Se va interzice efectuarea de intervenții la mijloacele de transport și echipamente în zona organizarii de șantier pentru a evita scăpări accidentale de produs petrolier și se va achiziționa material absorbant. Se va interveni prompt în cazul scurgerilor de produse petroliere, pentru a evita migrarea lor spre alte zone.

***-*** *surse de poluanţi şi instalaţii pentru reţinerea, evacuarea şi dispersia poluanţilor în mediu în timpul organizării de şantier:* sursele de poluare identificate pe durata organizarii de șantier pot fi echipamentele de natură electrică demontate și depozitate în vederea transportului către un centru specializat pentru reciclarea materialelor de acest tip. În acest scop, se vor amplansa containere speciale.

*- dotări şi măsuri prevăzute pentru controlul emisiilor de poluanţi în mediu:* nu este cazul

**XI. Lucrări de refacere a amplasamentului la finalizarea investiţiei, în caz de accidente şi/sau la încetarea activităţii, în măsura în care aceste informaţii sunt disponibile:**

***-*** *lucrările propuse pentru refacerea amplasamentului la finalizarea investiţiei, în caz de accidente şi/sau la încetarea activităţii*: dupa finalizarea lucrarilor de construire, una din zonele ce va necesita refacere este si cea a organizarii de santier. Aceasta va fi eliberata de echipamente, utilaje, alte dotari si se va salubriza. Dupa finalizarea perioadei de exploatare a obiectivului urmează etapa de dezafectare și presupune dezafectarea construcțiilor, curățarea terenului de posibile resturi de materiale de constructie, umplerea excavațiilor cu pământ de calitate similară cu cel din zona invecinată acestora. Lucrările de dezafectare se vor face în condiții de protecție pentru calitatea factorilor de mediu.

***-*** *aspecte referitoare la prevenirea şi modul de răspuns pentru cazuri de poluări accidentale*: în cazul scurgerilor de produse petroliere se va interveni prompt cu material absorbanit, pentru a evita migrarea lor spre alte zone.

**XII. Anexe - piese desenate:**

**1.** planul de încadrare în zonă a obiectivului şi planul de situaţie, cu modul de planificare a utilizării suprafeţelor; formele fizice ale proiectului (planuri, clădiri, alte structuri, materiale de construcţie şi altele); planşe reprezentând limitele amplasamentului proiectului, inclusiv orice suprafaţă de teren solicitată pentru a fi folosită temporar (planuri de situaţie şi amplasamente);

 - Anexa 1 Plan situatie ANPM sat Visina;

- Anexa 2 Plan situatie ANPM sat Jurilovca;

- Anexa 3 Plan situatie ANPM sat Salcioara;

- Anexa 4 Plan organizare de șantier propus;

**2.** schemele-flux pentru procesul tehnologic şi fazele activităţii, cu instalaţiile de depoluare: nu este cazul

**3.** schema-flux a gestionării deşeurilor;

4. alte piese desenate, stabilite de autoritatea publică pentru protecţia mediului.

**XIII. Pentru proiectele care intră sub incidenţa prevederilor art. 28 din Ordonanţa de urgenţă a Guvernului nr. 57/2007 privind regimul ariilor naturale protejate,** conservarea habitatelor naturale, a florei şi faunei sălbatice, aprobată cu modificări şi completări prin Legea **nr. 49/2011**, cu modificările şi completările ulterioare, memoriul va fi completat cu următoarele:

Nu este cazul.

**XIV. Pentru proiectele care se realizează pe ape sau au legătură cu apele**, memoriul va fi completat cu următoarele informaţii, preluate din Planurile de management bazinale, actualizate:

Nu este cazul.

**XV. Criteriile prevăzute în anexa nr. 3 la Legea nr. 292/2018** privind evaluarea impactului anumitor proiecte publice şi private asupra mediului se iau în considerare, dacă este cazul, în momentul compilării informaţiilor în conformitate cu punctele III-XIV.

|  |
| --- |
| Semnătura şi ştampila titularului  |